Google Glass brauzerga ega bo‘ldi

Endi Google Glass ko‘zoynaklarida brauzer ham bor. Ko‘zoynak chetlarida sensorli panellar mavjud bo‘lib, veb-darchani ochish uchun barmoqlar yordamida tegish lozim. Saytlar ko‘zoynak ekranida aralashib ketmaydi va ishlayotgan darcha alohida bo‘lib turadi.

 foto: techradar.com
Bu haqda Glass’ning Google+ ijtimoiy tarmog‘idagi sahifasi xabar berdi.
Oldingi Google ko‘zoynakalarida  faqatgina qidiruv tizimi bor edi. Unda qiduruv natijasi ko‘rsatilar, veb-sahifalarga kirish mumkin emas edi. Yangilanish ko‘zoynakni brauzer bilan birga, ovozli boshqaruv funksiyasining yaxshilanishi bilan ham ta’minladi. Endi ovozli boshqaruv orqali foydalanuvchi xabar jo‘natish, qo‘ng‘iroqlarga javob berish, do‘stlariga rasm yuborish imkoniyatiga ega.
Google glass ko‘zoynak ko‘rinishidagi o‘zi bilan olib yursa bo‘ladigan kompyuterdir. Ko‘zoynakning oynaklari yo‘q, ammo uning o‘ng ko‘z qarshisida mitti ekrani mavjud.
Bu mahsulot hozircha sotuvga chiqarilmagan. Ko‘zoynaklarni 2013-yil oxirigacha sotuvga chiqarish ko‘zda tutilmoqda.